7. Godkendelse af takster 2023 for Favrskov Spildevand A/S og Favrskov Affald A/S (Åben)
Tidl. politisk behandling
Forventet sagsgang
ØK, BY
Lovgrundlag
Lov om betalingsregler for spildevandsanlæg, 
Vandsektorloven, Vandforsyningsloven, 
Affaldsbekendtgørelsen, Lov om kommunernes 
styrelse
SAGENS INDHOLD
Byrådet skal i denne sag godkende taksterne på spildevandsområdet og affaldsområdet i [adresse] 
Kommune for 2023.
Herudover skal Byrådet kontrollere, at taksterne fra Favrskov Spildevand A/S overholder den økonomiske 
ramme, der udmeldes af det nationale Aksel Kristensen.
Den aktuelle økonomiske ramme, der blev udmeldt i efteråret 2021, omfatter både 2022 og 2023. Den 
økonomiske ramme for, hvor mange indtægter Favrskov Spildevand A/S må opkræve, opgøres på 
baggrund af de samlede omkostninger til transport, behandling og afledning af spildevand i [adresse] 
Spildevand A/S.
VURDERING
Favrskov Spildevand A/S
Bestyrelsen for Favrskov Spildevand A/S har 21. september 2022 godkendt budget og takster for 2023 på 
spildevandsområdet.
Den økonomiske indtægtsramme for Favrskov Spildevand A/S er af Forsyningssekretariatet fastsat til 79,5 
mio. kr. i 2023. Det er et fald fra 81,4 mio. kr. i 2022. Spildevandsselskabets indtægter må i den toårige 
reguleringsperiode ikke overstige den samlede ramme på i alt 160,9 mio. kr. Herudover har 
forsyningssekretariatet udsendt vejledende økonomiske rammer for 2024 og 2025 på henholdsvis 78,2 
mio. kr. for 2024 og 76,9 mio. kr. for 2025.
Faldet i indtægtsrammen fra 2022 til 2023 på ca. 1,9 mio. kr. skyldes, at der i beregningen af den 
økonomiske ramme indarbejdes et årligt effektiviseringskrav fra det nationale Forsyningssekretariat på 
både drifts- og anlægsudgifterne.
I budgettet for 2023 for Favrskov Spildevand A/S udgør de indtægter, der er omfattet af den økonomiske 
ramme, 81,4 mio. kr. Favrskov Spildevand A/S overholder ikke den økonomiske ramme i 2023. De samlede 
indtægter for den toårige reguleringsperiode forventes at udgøre 160,4 mio. kr., og er således 0,5 mio. kr. 
mindre end den samlede indtægtsramme. Dermed forventes det, at Favrskov Spildevand A/S overholder 
den økonomiske ramme i den toårige periode. 
Favrskov Spildevand A/S forventer et resultat for 2023 på -10,7 mio. kr. og et likviditetsmæssigt resultat for 
året på -15,5 mio. kr., hvis der ikke lånoptages til investeringer.
[adresse]: EMN-2022-02825
Dok-ID: 3426864
Sagsbehandler: camil
Byråd
25. oktober 2022  19:00
De samlede budgetterede driftsomkostninger ekskl. afskrivninger og finansielle poster udgør 33,2 mio. kr. 
i 2023 imod 29,8 mio. kr. i 2022, hvilket svarer til en samlet stigning på 3,4 mio. kr. Stigningen er i alt 
væsentlighed båret af de voldsomme stigninger i elpriserne, som alene udgør en forventet stigning på 2,9 
mio. kr. i forhold til budget 2022.
Investeringsbudgettet for 2023 er på 61,0 mio. kr. Her er der afsat 41 mio. kr. til kloakfornyelser og 
separering jf. spildevandsplanen. 10 mio. kr. til renseanlæg, heraf 6,5 mio. kr.  til etablering af solcelleanlæg 
på renseanlæg, som følge af de meget høje energipriser og som en del af den grønne omstilling. Herudover 
er der afsat 10 mio. kr. til byggemodninger. 
Begrænsningen på selskabets indtægter betyder, at der skal ske driftsmæssige besparelser, samt 
optagelse af lån, for at udføre investeringer i henhold til spildevandsplanen for 2021-2028. Budget 2023 er 
således fremlagt under forudsætning af, at der findes alternativ finansiering ud over det, der kan 
takstfinansieres. Det vurderes derfor, at der skal lånoptages til investeringer på 15,5 mio. kr. i 2023, så det 
likviditetsmæssige resultat for 2023 er i balance.
Den nærmere sammensætning af den udmeldte økonomiske ramme vedrørende driftsomkostninger, 
investeringer og korrektioner i forhold til tidligere år, er beskrevet i notatet ”Favrskov Spildevand A/S – 
Økonomisk ramme og budgetteret omsætning 2023”, der er vedhæftet som bilag. 
Favrskov Affald A/S
Bestyrelsen for Favrskov Affald A/S har 21. september 2022 ligeledes godkendt budget og takster for 2023 
på affaldsområdet. Affaldstaksterne skal ligeledes godkendes af Byrådet. Taksterne er beregnet af 
Favrskov Affald A/S. Indtægterne fra taksterne er fastlagt, så omkostningerne til de enkelte 
indsamlingsordninger er dækket. 
Aktiviteterne i Favrskov Affald A/S består af drift af genbrugspladser samt fra 1. maj 2023 indsamling af 10 
fraktioner hos alle husstande i [adresse]. Dertil kommer ordninger for erhverv, institutioner m.m. 
Alle ordninger er omfattet af et ”hvile-i-sig-selv” princip, og de enkelte ordninger er fra 1. maj 2023 
overordnet samlet i tre takster for en husstand: rest/madaffald, genbrugsbeholdere og genbrugspladser. 
Alle takster er udarbejdet med udgangspunkt i en ny takstpolitik for Favrskov Affald A/S.
I år er takstbladet delt, på grund af indførsel af de nye ordninger fra 1. maj 2023. Således vil der være 
takster på henteordningerne fra 1. januar - 30. april 2023 på de nuværende ordninger, og nye takster fra 
den 1. maj - 31. december 2023 på de nye ordninger.
Efterdriften af [adresse] fortsætter. I lighed med sidste år opkræves 25 kr. pr. husstand til at finansiere 
efterdriften af deponiet.
ØKONOMI
Favrskov Spildevand A/S
Tilslutningsbidragene på spildevandsområdet indeksreguleres i henhold til betalingsreglerne for 
spildevandsselskaber. Indekseringen medfører, at taksten stiger fra 67.000 kr. i 2022 til 71.070 kr. i 2023. 
Det svarer til en stigning på 6,1% eller 4.070 kr. 
Taksterne for vandafledningsbidrag stiger fra 2022 til 2023. Det faste bidrag på spildevand stiger fra 625 
kr. til 714 kr. som en konsekvens af stigende omkostninger til blandt andet el samt behov for investeringer 
til at omlægge den fremtidige energi til delvis anvendelse af solceller. Det variable bidrag stiger fra 41,50 
kr. til 43,09 pr. m3. For erhverv stiger det variable bidrag fra 33,20 kr. til 34,47 kr. pr. m3 forbrug mellem 
500-20.000 m3.
En husstand med et årligt vandforbrug på 150 m3 vil i 2023 komme til at betale 7.178 kr. For en virksomhed 
med et forbrug på 1.000 m3 vil udgiften være 39.494 kr. i 2023.
Taksterne for tømningsordningerne fastholdes på 700 kr. i 2023.
Spildevandstaksterne kan findes i vedhæftede bilag ”Takstblad 2023 - Favrskov Spildevand A/S”.
Favrskov Affald A/S
Der skal fastsættes takster for indsamling af rest/madaffald, genbrugsbeholdere og brug af 
genbrugspladser i kommunen.
Taksten for rest/madaffald afregnes efter kapacitet og tømningsfrekvens ved alle boligformer. 
Taksten for genbrugsbeholderne afregnes efter et gennemsnitsbaseret boliggebyr, for alle typer af boliger. 
Genbrugsbeholderne omfatter henteordninger for følgende affaldsfraktioner: plast/fødevarekartoner, 
glas/metal, papir/pap/tekstiler og farligt affald.
Taksterne er fastsat med udgangspunkt i, at de ti fraktioner indføres pr. 1. maj 2023, og en deraf følgende 
ændring af indsamlingsordninger.
Udgiften for en almindelig husstand er samlet i tre takster for en husstand: rest/madaffald, 
genbrugsbeholder og genbrugspladser.
Den samlede udgift for en husstand bliver i 2023 på 3.988 kr. og består af sammensatte takster for de 4 
første måneder af året på den eksisterende ordning, og for de sidste 8 måneder på den nye ordning. Til 
sammenligning betalte en almindelig husstand i 2022 på 3.578 kr.
Merudgiften for indførsel af de nye ordninger i forhold til 2022 er forventeligt på 575-650 kr., som først slår 
endeligt igennem i 2024.
Taksten for brug af genbrugspladsen er uændret fra 2022 til 2023 og er på 1.615 kr. for husstande, mens 
den for etageejendomme i 2023 er på 1.290 kr. i henhold til den nye takstpolitik.
Taksten for genbrugsbeholderne er indtil 1. maj 2023 på 170 kr. og er fra 1. maj og året ud på 708 kr.
Taksten for restaffald/madaffald er indtil 1. maj 2023 på 489,33 kr. og er fra 1. maj og året ud en samlet 
takst for restaffald/madaffald på 1.006,25 kr. 
Taksterne for virksomhedernes adgang til genbrugspladserne reguleres, så en håndværkervirksomhed i 
2023 skal betale 10.000 kr. for et årsabonnement til første bil. Årsabonnementet for øvrige virksomheder 
sættes op til 4.000 kr. for første bil. Ønsker virksomhederne at benytte SMS-ordningen ved adgang til 
genbrugspladserne, fastholdes gebyret på 250 kr. pr. besøg. Takster for virksomhedernes brug af 
genbrugspladsen stiger som følge af en gennemført lovpligtig brugerundersøgelse af virksomheders 
benyttelse af genbrugspladsen. 
Fra 2023 vil kommunale institutioner få samme tilbud som fællesbebyggelser, og taksterne vil ligeledes 
være de samme som for fællesbebyggelser.
Affaldstaksterne fremgår af vedlagte bilag ”Takstblad 2023 - Favrskov Affald A/S”
INDSTILLING
Direktøren for Job og Økonomi indstiller til Byrådet:
1.
At spildevandstaksterne for 2023 godkendes i henhold til den økonomiske ramme, der er udmeldt af 
Forsyningssekretariatet.
2.
At affaldstaksterne for 2023 godkendes.
BESLUTNING
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Cathrine Steffensen
Godkendt.
Bilag
1.
Takstblad for 2023 - Favrskov Spildevand (3426873)
2.
Takstblad for 2023 - Favrskov Affald (3430651)
3.
Favrskov Spildevand A/S - Økonomisk ramme og budgetteret omsætning 2023 (3428341)
